
Zmena

Výzvy na predkladanie žiadostí o poskytnutie prostriedkov mechanizmu na podporu obnovy a odolnosti





Vykonávateľ: 	Ministerstvo zdravotníctva Slovenskej republiky
Názov výzvy: 	„Podpora ďalšieho vzdelávania zdravotníckych pracovníkov v oblasti starostlivosti o duševné zdravie / Vzdelávanie odborníkov v rezorte zdravotníctva“
Kód výzvy:  	12I08-21-V02

Komponent: 	Komponent 12_Humánna, moderná a dostupná starostlivosť o duševné zdravie
Názov investície: 	Investícia 8_Vzdelávanie odborníkov v rezorte zdravotníctva

Zdroj financovania: prostriedky mechanizmu na podporu obnovy a odolnosti poskytované v súlade so zákonom č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov


Cieľ: 	Zvýšiť počet odborných pracovníkov s moderným vzdelávaním, čo umožní zvýšiť dostupnosť a kvalitu poskytovanej starostlivosti.

.....................................................................................
minister zdravotníctva Slovenskej republiky



V Bratislave, dňa: 


Zmeny vykonané vo výzve na predkladanie ŽoPPM.

Vykonávateľ Ministerstvo zdravotníctva SR vo výzve „Podpora ďalšieho vzdelávania zdravotníckych pracovníkov v oblasti starostlivosti o duševné zdravie“ vykonal nasledovné zmeny:
1. Dokument 00 Výzva na predkladanie žiadostí o poskytnutie prostriedkov mechanizmu na podporu obnovy a odolnosti sa mení nasledovne:
V časti: 	3.4.1 Podmienka oprávnenosti prostriedkov mechanizmu, poradové číslo
	Poradové číslo 10: Časová oprávnenosť realizácie projektu

Pôvodné znenie textu: „Obdobie oprávnenosti výdavkov celkovo je stanovené na obdobie od 1. februára 2020 najneskôr do 31. januára 2025. Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy a odolnosti. Realizácia aktivít žiadostí musí byť ukončená najneskôr do 31. januára 2025.“

sa v celom rozsahu ruší a nahrádza sa novým znením, ktoré znie nasledovne:

Nové znenie textu: „Obdobie oprávnenosti výdavkov celkovo je stanovené na obdobie od 1. februára 2020 najneskôr do 30. júna 2025. Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy a odolnosti. Realizácia aktivít žiadostí musí byť ukončená najneskôr do 30. júna 2025.“
2. Dokument  03 Zmluva o poskytnutí prostriedkov mechanizmu na podporu obnovy a odolnosti  sa mení nasledovne: 
V časti: 	Článok 3. VÝDAVKY A FINANCOVANIE PROJEKTU 
Pôvodné znenie textu:
3.5 Realizácia Aktivít Projektu musí byť ukončená najneskôr do 31. januára 2025. Obdobie oprávnenosti výdavkov začína plynúť dňom 01. februára 2020 a končí najneskôr 31. januára 2025 (ďalej len „Obdobie oprávnenosti výdavkov“).   

sa v celom rozsahu ruší a nahrádza sa novým znením, ktoré znie nasledovne:
3.5 Realizácia Aktivít Projektu musí byť ukončená najneskôr do 30. júna 2025. Obdobie oprávnenosti výdavkov začína plynúť dňom 01. februára 2020 a končí najneskôr 30. júna 2025 (ďalej len „Obdobie oprávnenosti výdavkov“).   

Zdôvodnenie vykonaných zmien: 
ad 1) 	Vykonávateľ touto zmenou predlžuje obdobie oprávnenosti výdavkov, v rámci ktorého je prijímateľ povinný zrealizovať projekt a ukončiť vecnú realizáciu projektu. Navrhovanú zmenu vykonávateľ iniciuje z dôvodu zabezpečenia úspešnej a riadnej implementácie projektu a zabezpečenia naplnenia cieľov projektu. 
ad 2)	Vykonávateľ touto zmenou zosúlaďuje bod 3.5, čl. 3 návrhu zmluvy v zmysle navrhovanej zmeny výzvy uvedenej v bode č. 1 tohto dokumentu.
Uvedenou zmenou výzvy sa nielenže otvorí priestor pre nových potencionálnych žiadateľov, čo v konečnom dôsledku prispeje k naplneniu cieľov, ale zároveň sa otvorí priestor pre žiadateľov, ktorých ŽoPPM boli v minulosti zamietnuté z dôvodu nesplnenia časovej oprávnenosti projektu. Aktuálne je výzva otvorená. Uzatvorenie výzvy zároveň nie je limitované termínom a vykonávateľ uzavrie výzvu po vyčerpaní alokovaných finančných prostriedkov určených vo výzve. Zapracovanie zmien bolo konzultované s NIKA a zároveň aj so Sekciou legislatívy a práva   MZ SR.
Ostatné náležitosti výzvy ostávajú nezmenené.

